Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh
na schválenie prípadu osobitného zreteľa týkajúceho sa nájmu nebytových priestorov v budove Miestneho úradu Bratislava – Nové Mesto na Junáckej ul. č. 1 v Bratislave, I. poschodie pre Centrum pedagogicko – psychologického poradenstva a prevencie
_________________________________________________________________________________

Predkladá:						       Materiál obsahuje:
Ing. Ľudovít Kollárik					        1. Návrh uznesenia
prednosta MÚ					                    2. Dôvodovú správu
                                                                                         3. Žiadosť 
                                              			                    4. Pôdorys I. poschodia  
							        5. LV 5750

							       

Spracovateľ:				                          Stanovisko právnej skupiny:
Mgr. Jana Biharyová	 - nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
1. spracovateľa
2. Ing. Janu Tlačíkovú

Apríl 2012

Návrh uznesenia 

Miestne  zastupiteľstvo 

					s ch v a ľ u j e 

nájom nebytových priestorov: kancelárií č. 104 až 108 a kancelárií č. 115 až 111, sociálne zariadenia, kuchynka a časť chodby o celkovej prenajímanej ploche 418,16 m2, nachádzajúce sa v budove číslo 3216 postavenej na pozemku registra „C“ KN parc. č. 15123/11 o výmere 989 m2 na Junáckej ul. č. 1, zapísanej na LV č. 5750, katastrálne územie Nové Mesto pre Centrum pedagogicko – psychologického poradenstva a prevencie so sídlom Hubeného 25 v Bratislave ako prípad hodný osobitného zreteľa podľa ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu určitú jeden rok odo dňa nadobudnutia účinnosti nájomnej zmluvy za nájomné:

15 €/m2/rok
celkovo za 6 272,40 €/rok

-	bez pripomienok
-	s pripomienkami

DÔVODOVÁ  SPRÁVA

Centrum pedagogicko – psychologického poradenstva a prevencie so sídlom Hubeného 25 v Bratislave (ďalej len „centrum“) požiadalo o prenajatie voľných nebytových priestorov v budove Miestneho úradu Bratislava – Nové Mesto  za účelom poskytovania komplexných psychologických, pedagogických a sociálnych činnosti zameraných na výchovno - vzdelávací vývin detí.

Centrum je štátnym zariadením poskytujúcim komplexné služby psychologických, pedagogických a sociálnych činnosti zameraných na výchovno - vzdelávací vývin detí. Zriaďovateľom centra je Krajský školský úrad v Bratislave. Do pôsobnosti starostlivosti centra patria deti a ich zákonní zástupcovi zo všetkých materských, základných a stredných škôl z troch mestských častí, a to Bratislava – Nové Mesto, Bratislava – Rača a Bratislava – Vajnory. 

Ako predmetom prenájmu v úvahu pripadajú kancelárske priestory na 2. nadzemnom podlaží v budove Miestneho úradu Bratislava – Nové Mesto, a to konkrétne:
      -     kancelárie č. 104 až 108;
-	kancelárie č. 111 až 115;
-	sociálne zariadenia;
-	kuchynka;
-	časť chodby.

Celková prenajímaná plocha predstavuje výmeru 418,16 m2. Výška nájmu by predstavovala sumu 15,- € / 1 m2 / rok. Záloha za služby spojené s nájmom by predstavovala 1 393,90 € mesačne. 
 
Nakoľko sa jedná o nájom nebytových priestorov realizovaný ako prípad hodný osobitného zreteľa, je potrebné v zmysle ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov tento nájom schváliť v miestnom zastupiteľstve trojpätinovou väčšinou všetkých poslancov.